./data/stoa0275/stoa025/stoa0275.stoa025.opp-lat1.xml
Tertullian
Qui et in prima primus omnium templum dei dedicavit: Non scitis vos templum dei esse et in vobis dominum habitare?qui et templo sanciendo purificandoque aeditualem legem scripsit:Si quis templum dei vitiaverit, vitiabit illum deus; templum enimdei sanctum est, quod estis vos  Age iam, quis omnino vitiatuma deo redintegravit, id est traditum satanae in interitum carnis, cum idcirco substruxerit: Nemo seducat semetipsum, id est, nemopraesumat vitiatum a deo redintergrari denuo posse? Sicut rursus inter cetera, immo et ante cetera, moechos et fornicatores et molleset masculorum concubitores negans regnum dei consecuturospraemisit: Ne erraveritis, scilicet si putaveritis eos consecuturos Quibus autem regnum adimitur, utique nec vita permittitur quae inest regno  Etiam ingerens, Sed haec quidem fuistis, sed ablutiestis, sed sanctificati estis in nomine domini Iesu Christi et inspiritu dei nostri; quanto delicta ista ante lavacrum accepto facit,tanto post lavacrum inremissibilia constituit, siquidem denuo abluinon licet  Agnosce et in sequentibus Paulum columnam immobilemdisciplinarum: Cibi ventri, et venter cibis, deus et hunc et illos conficit; corpus autem non fornicationi, sed deo  Faciamus enim hominem, ait deus, ad imaginem et similitudinem nostram,et fecit hominem deus, ad imaginem et similitudinem dei fecitillum  Dominus corpori; et sermo enim caro factus est  Deus autem et dominum suscitavit, et nos suscitabit per virtutem suam, propter corporis scilicet nexum cum illo  Et ideo: Non scitis corpora vestra membra Christi? quia et Christus dei templum Evertite templum hoc, et ego illud in triduo resuscitabo  Auferens membra Christi, faciam membra fornicariae? Non scitis, quod quiadglutinatur fornicariae, unum corpus efficitur? Erunt enim duoin unam carnem  Qui autem adglutinatur domino, unus est spiritus Fugite fornicationem  Si revocabilem venia, quomodo fugiammoechus denuo futurus? Nihil profecero, si eam fugero; unumero corpus, cui communicando adglutinabor  Omne delictum quodadmiserit homo extra corpus est; qui autem fornicatur invaderes,ut in rem tuam, non domini delicturus, aufert te tibi, etChristo, sicut disposuerat, addicit, Et non estis vestri, statimopponens, Empti enim estis pretio, sanguine scilicet domini;glorificate et tollite dominum in corpore vestro  Hoc qui praecipit,vide an ignoverit ei qui dedecoraverit dominum et quideiecerit eum de corpore suo, et quidem per incestum  Si vis omnemnotitiam apostoli ebibere, ut intellegas, quanta secure censuraeomnem silvam libidinum caedat et eradicet et excaudicet, nequidquam de recidivo fruticare permittat, aspice illum a iustafruge naturae, a matrimonii dico pomo, animas ieiunare cupientem De quibus autem scripsistis, bonum est homini mulierem non contingere; sed propter fornicationem unusquisque uxoremsuam habeat; vir uxori et uxor viro debitum reddat  Huius bonifibulam quis illum nesciat invitum relaxasse, ut fornicationi obviamesset? Quam si cui indulsit vel indulget, utique consilium remediisui infregit, et tenebitur iam frenandis continentiae coniugiis,si fornicatio, ob quam permittuntur, non timebitur  Nonenim timebitur quae ignoscetur  Et tamen ignovisse se profiteturmatrimonii usum, non imperasse  Vult enim omnes sibi esse aequales  Quando autem licita ignoscuntur, inlicita qui sperant?Innuptis quoque et viduis bonum esse dicit exemplo eius perseverare,si vero deficerent, nubere; quia praeest nubere quam uri Quibus, oro, ignibus deterius est uri, concupiscentiae, an poenae?Atquin si fornicatio habet veniam, non erit concupiscentia eius Apostoli autem magis est poenae ignibus providere  Quod sipoena est quae urit, ergo veniam non habet fornicatio, quammanet poena  Interea et divortium prohibens pro eo aut viduitatisperseverantiam aut reconciliationem pacis dominico praecepto adversus moechiam procurat, quia Qui dimiserit uxorem praetercausam moechiae, facit eam moechari, et qui dimissam a viro ducit,moechatur  Quanta remedia spiritus sanctus instaurat, ne id scilicetdenuo admittatur quod ignosci denuo non vult? Iam si usquequaque optimum dicit homini sic esse, Iunctus es uxori, ne quaesierissolutionem, ut moechiae locum non des: Solutus es ab uxore,ne quaesieris uxorem, ut opportunitatem tibi serves: Quod et siduxeris uxorem, et si nupserit virgo, non peccat, pressuram tamencarnis habebunt huiusmodi, — et hic parcendo permittit  Ceterumtempus in collecto constituit, ut et qui habent uxores sic sint tanquamnon habentes  Praeterit enim habitus huius mundi, iam scilicet non desiderantis, Crescite et multiplicamini  Sic vult nospraeter sollicitudinem degere, quia innupti de domino curent quomodoplaceant deo, nupti vero de mundo recogitent quomodoplaceant coniugio  Sic melius facere pronuntiat virginis conservatorem quam erogatorem  Sic et illam beatiorem discernit quaeamisso viro fidem ingressa amaverit occasionem viduitatis  Sichaec omnia continentiae consilia ut divina commendat; Puto, inquit,et ego spiritum dei habeo  Quis iste est adsertor audacissimusomnis impudicitiae, moechorum et fornicatorum et incestorum planefidelissimus advocatus, quibus honorandis suscepit hanc causamadversus spiritum sanctum, ut falsum testimonium recitet de apostoloeius? Nihil tale Paulus indulsit, qui totam carnis necessitatemde probis etiam titulis obliterare conatur  Indulget sane, nonadulteria, sed nuptias  Parcit sane, matrimoniis, non stupris Tentat ne naturae quidem ignoscere, ne culpae blandiatur  Studetcompescere benedictionis concubitum, ne maledictionis excusetur Hoc ei supererat, carnem vel a sordibus purgare; a maculis enimnon potest  Sed est hoc sollemne perversis et idiotis haereticis,iam et psychicis universis, alicuius capituli ancipitis occasioneadversus exercitum sententiarum instrumenti totius armari